ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029487
ขอให้ปรับปรุงการให้บริการ ของสำนักการระบายน้ำ กรุงเทพมหานคร บริเวณ ถนนรามคำแหง แขวงหัวหมาก เขตบางกะปิ กรุงเทพมหานคร จุดสังเกต เป็นถนนด้านหน้ามหาวิทยาลัยรามคำแหง (หัวหมาก) และถนนด้านหลังมหาวิทยาลัยรามคำแหง (หัวหมาก) เนื่องจากผู้ร้องแจ้งว่า ถนนรามคำแหงอยู่ห่างด้านขนานกันจากคลองแสนแสบเพียงประมาณ 500 เมตร แต่ทางสำนักการระบายน้ำ กรุงเทพมหานคร ระบายน้ำลงคลองแสนแสบไม่ได้ ทำให้เกิดปัญหาน้ำท่วมขังในระดับสูง ซึ่งเกิดจากสาเหตุการบริหารจัดการระบายน้ำไม่ดี ประกอบกับทางหน่วยงานได้งบประมาณของทางรัฐบาลแก้ไขปัญหาดังกล่าวจำนวนหลายล้านบาทต่อปี (ระบุตามผู้ร้องแจ้ง) ซึ่งประสบปัญหาดังกล่าวและทำให้ประชาชนในพื้นที่ได้รับผลกระทบมาเป็น 10 ปีแล้ว ล่าสุดวันที่ 22 กรกฎาคม 2566 เวลาประมาณ 05.00 น. ยังประสบปัญหาอยู่เช่นเดิม ส่งผลให้ประชาชนได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงการให้บริการฯ เพื่อบรรเทาความเดือดร้อนให้แก่ประชาชนที่ดียิ่งขึ้นต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata